323/2018

Útdráttur

Kærður var úrskurður héraðsdóms þar sem máli G gegn R og A hf. var vísað frá dómi. Í úrskurði Landsréttar var talið að engir þeir annmarkar væru á málatilbúnaði G á hendur A hf. annars vegar og R hins vegar að málinu yrði vísað frá dómi. Var hinn kærði úrskurður því felldur úr gildi og lagt fyrir héraðsdóm að taka málið til efnismeðferðar.

Úrskurður Landsréttar

Landsréttardómararnir I-kvk-nf E-kvk-nf, O-kvk-nf M-kvk-nf A-kvk-nf og V-kk-nf H. V-kk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 28. mars 2018 en kærumálsgögn bárust réttinum 3. apríl sama ár. Kærður er úrskurður Héraðsdóms Reykjaness 19. mars 2018 í málinu nr. E1150/2017 þar sem máli sóknaraðila á hendur varnaraðilum var vísað frá dómi. Kæruheimild er í jlið 1. mgr. 143. gr. laga nr. 91/1991 um meðferð einkamála.

2 Sóknaraðili krefst þess að hinn kærði úrskurður verði felldur úr gildi. Þá krefst hann málskostnaðar fyrir héraðsdómi og kærumálskostnaðar, án tillits til gjafsóknar sem honum hefur verið veitt.

3 Varnaraðili Allianz Ísland hf. söluumboð krefst staðfestingar hins kærða úrskurðar og kærumálskostnaðar.

4 Varnaraðili R-kvk-nf R-kvk-nf K-kvk-nf krefst staðfestingar hins kærða úrskurðar „með þeirri breytingu að gjafsóknarskostnaður varnaraðila, þar með talinn málskostnaður samkvæmt hinum kærða úrskurði, greiðist úr ríkissjóði“. Þá krefst hún kærumálskostnaðar, án tillits til gjafsóknar sem henni hefur verið veitt.

Niðurstaða

5 Sóknaraðili höfðaði mál þetta 14. nóvember 2017 á hendur varnaraðilum. Gerði hann þá kröfu að varnaraðilar yrðu dæmd til greiða sér óskipt 41.667 evrur ásamt nánar tilgreindum vöxtum en til vara, yrði ekki fallist á óskipta greiðsluskyldu, að öðru hvoru þeirra yrði gert að greiða sér framangreinda fjárhæð. Þá krafðist sóknaraðili viðurkenningar á því að hann teldist rétthafi að einum þriðja hluta líftryggingarfjárhæðar samkvæmt nánar tilgreindu vátryggingarskírteini.

6 Fyrir héraðsdómi krafðist varnaraðilinn Allianz Ísland hf. söluumboð frávísunar málsins. Af málatilbúnaði þessa varnaraðila verður ekki annað ráðið en að frávísunarkrafa hans sé á því byggð að sóknaraðili hafi ranglega beint kröfum sínum að honum í stað vátryggingarfélagsins Allianz Lebensversicherungs AG. Þá var jafnframt vísað til þess að málatilbúnaður sóknaraðila væri ekki nægilega glöggur um ástæður þess að málsókninni væri beint að varnaraðilanum, sbr. 1. mgr. 80. gr. laga nr. 91/1991.

7 Samkvæmt 2. mgr. 16. gr. laga nr. 91/1991 leiða varnir byggðar á aðildarskorti til sýknu sé fallist á þær. Verður kröfum sóknaraðila á hendur varnaraðilanum Allianz Ísland hf. söluumboði því ekki vísað frá dómi á þeim grundvelli að málinu sé ranglega beint að félaginu. Í stefnu kemur fram að á því sé byggt að félagið hafi með sjálfstæðum hætti bakað sér ábyrgð vegna útgreiðslu tryggingabóta til varnaraðilans R-kvk-ef R-kvk-ef K-kvk-ef en jafnframt er tilgreint hvaða atvik varnaraðili telur leiða til ábyrgðar. Eru því ekki slíkir annmarkar á málatilbúnaði sóknaraðila að málinu verði vísað frá dómi hvað varðar varnaraðilann Allianz Ísland hf. söluumboð.

8 Málsókn sóknaraðila á hendur varnaraðilanum R-kvk-þgf R-kvk-þgf K-kvk-þgf var vísað frá héraðsdómi án kröfu vegna vanreifunar. Af málatilbúnaði sóknaraðila má þó glöggt ráða að gagnvart henni, sem tilnefndum rétthafa líftryggingar, er byggt á 105. gr. laga nr. 30/2004 um vátryggingarsamninga. Er kröfum 1. mgr. 80. gr. laga nr. 91/1991 því fullnægt hvað hana varðar en samlagsaðild beggja varnaraðila samkvæmt 19. gr. laganna er ekki háð því að kröfur gegn þeim byggi á sömu lagaforsendum.

9 Með vísan til þess sem að framan greinir verður hinn kærði úrskurður felldur úr gildi og lagt fyrir héraðsdóm að taka málið til efnismeðferðar. Rétt er að ákvörðun málskostnaðar og gjafsóknarkostnaðar í héraði vegna þessa þáttar málsins bíði efnisdóms en varnaraðilar greiði sóknaraðila kærumálskostnað eins og í úrskurðarorði greinir. Um gjafsóknarkostnað varnaraðilans R-kvk-ef R-kvk-ef K-kvk-ef fyrir Landsrétti fer samkvæmt því sem í úrskurðarorði greinir.

Úrskurðarorð:

Hinn kærði úrskurður er felldur úr gildi og lagt fyrir héraðsdóm að taka málið til efnismeðferðar.

Varnaraðilar, Allianz Ísland hf. söluumboð og R-kvk-nf R-kvk-nf K-kvk-nf, greiði óskipt sóknaraðila, G-kk-þgf B-kk-þgf H-kk-þgf, 350.000 krónur í kærumálskostnað.

Allur gjafsóknarkostnaður varnaraðilans R-kvk-ef R-x-x K-kvk-ef greiðist úr ríkissjóði, þar með talin þóknun lögmanns hennar, Þ-kk-ef E-kk-ef, 300.000 krónur.